אייל דורון

אייל דורון (נולד ב-1969) הוא מרצה וחוקר בתחום החשיבה היצירתית, סופר, מנהל תוכנית להכשרת מנהלים באוניברסיטת רייכמן. בעבר היה יוצר טלוויזיה ותיאטרון. הוא עוסק בתחום החינוך היצירתי ובאתגרי עולם העבודה בעידן הטכנולוגי. דורון למד בבית הספר ללימודי תיאטרון באוניברסיטת תל אביב ובשנת 2005 סיים דוקטורט תחת הנחייתו של פרופ' שמעון לוי. נושא עבודת הדוקטורט היה: "קתרזיס בתיאטרון ובטלוויזיה - החוויה של צפייה בטלוויזיה וזיקתה לחוויה של הולכי תיאטרון". לאחר מכן השלים פוסט-דוקטורט בבית הספר לטיפול באמצעות אמנויות באוניברסיטת חיפה תחת הנחייתם של הפרופסורים רחל לב-ויזל ומריו מיקולינסר, במסגרתו חקר יצירתיות בקרב ילדים ונוער. בעקבות זאת, ייסד את שיטת SEISEI לפיתוח חשיבה יצירתית.[דרושה הבהרה] השיטה נבדקה מחקרית[דרושה הבהרה]. החל משנת 2010 מלווה דורון מנהלים וארגונים בניהול יצירתי ובפתרון בעיות. משנת 2014 מרצה בבית הספר לפסיכולוגיה באוניברסיטת רייכמן ומנהל בו תוכנית הכשרה למנהלים בבית הספר להכשרתם. אימו של דורון היא חוקרת יהדות ספרד אביבה דורון. אחותו היא הגרפולוגית מיכל דורון. דורון נשוי ואב לשניים, איתמר ואלונה. בשנת 2014 הוציא לאור את ספרו הראשון: "החיים בלונה פארק" תחת הוצאת כתר. הספר סוקר את הנושאים אותם חקר ובוחן את המימוש העצמי במאה ה-21. בשנת 2019 יצא לאור ספרו השני "להמציא מחדש: הורות וחינוך במאה ה-21" שמציג מודל להורות יצירתית המותאם לחינוך ילדים בעולם משתנה. בשנת 2023 יצא לאור ספרו השלישי "יש ממי ללמוד" שמונה שיעורים משני חיים. בספר מעביר דורון "קורסים" על שמונה דמויות ביניהן: ריד הופמן, ג'סינדה ארדרן, מיסטר ביסט, קרל אונורה ואופרה וינפרי. ב-2008 יצר את הסדרה הקומית-דרמטית "לא הבטחתי לך" שעלתה לשידור ב-yes בהמשך השנה יצר את הסדרה התיעודית "על החיים ועל המוות" ששודרה בערוץ 10. בין השנים 2009-2014 יצר עבור קשת 12 שלוש עונות של "איך להיות מאושר בשישה שיעורים", בה שימש עורך ראשי, תסריטאי ובמאי. ב-2017 הופיע בתוכנית "צביקה ואייל עושים בית ספר", שמתמקדת בתפקיד ההורים מול מערכת החינוך, ביחד עם צביקה הדר עבור רשת 13 ב-2017 יצר שני פרקים של "המערכת" עם מיקי חיימוביץ בנושא "מקצועות נעלמים" ו"מחשב חינוך מחדש" ב-2018 יצר את הסרט "מהפכת שיעורי הבית" עבור רשת 13. במסגרת "ליל המדענים" ב-2018, הוביל ביחד עם משרד המדע והטכנולוגיה את "ניסוי האושר הגדול של ישראל". בין השנים 2001-2005 יצר את ההצגה "בואו לא נדבר על זה" אותה כתב וביים. ב-2005 יצר את "עשו עלייך פעם סרט?" שעלה בתיאטרון בית ליסין. ובאותה שנה יצר מחזה על בסיס "המלשין" של ברכט שהוצג במסגרת פסטיבל תיאטרון קצר בצוותא. במהלך השנים יצר גם את ההצגה "ים השיבולים", המחזה הסאטירי "ים. יבשה. ים" והקומדיה "תורת היחסים" שהועלתה במסגרת שיתוף פעולה בין תיאטרון צוותא וקבוצת תיאטרון תל אביב. מדיה וקבצים בנושא אייל דורון בוויקישיתוף אתר האינטרנט הרשמי של אייל דורון אייל דורון, במיזם "אישים" לתיעוד היצירה הישראלית אייל דורון, במסד הנתונים הקולנועיים IMDb (באנגלית) "איך להיות מאושר בשישה שיעורים" באתר מאקו "משפחה מאושרת בשישה שיעורים" באתר מאקו "איך להצליח בשישה שיעורים" באתר מאקו ורד רמון ריבלין, ‏ד"ר אייל דורון: זה הערך הכי חשוב להישרדות במאה ה-21, באתר גלובס, 7 באוגוסט 2014 אייל דורון, "סוד הקסם של תוכניות הריאליטי", באתר אלכסון, 8 בדצמבר 2015 רנן נצר, ‏"חוכמת ההמונים היא אתוס מסוכן, מופרך לחלוטין ומניפולטיבי", באתר גלובס, 15 באפריל 2017 אייל דורון, "לאן צועדים חיילי הסטרט-אפ?", באתר אלכסון, 28 ביוני 2020 רן פוני, ד"ר אייל דורון: "יש קשר אפסי בין תרגול שיעורי בית לבין הצלחה בלימודים, בוודאי ביסודי", באתר ישראל היום, 26 באוגוסט 2021 ד"ר אייל דורון באוניברסיטת רייכמן דורון ברויטמן, כנס האקדמיה"אנחנו בתחושת חירום, בתי הספר מטפחים אבטלה המונית", באתר כלכליסט, 24 במאי 2022 רענן שקד, "קיומה של הבינה המלאכותית כיום אומר שזה מטומטם ללמוד 12 שנה", באתר ynet, 7 באוגוסט 2023 [1] The SEISEI Program for Developing Creative Thinking, hundred.org, ‏2018-08-09 Eyal Doron, Fostering creativity in school aged children through perspective taking and visual media based short term intervention program, Thinking Skills and Creativity 23, 2017-03-01, עמ' 150–160 doi: 10.1016/j.tsc.2016.12.003 Eyal Doron, Short Term Intervention Model for Enhancing Divergent Thinking among School Aged Children, Creativity Research Journal 28, 2016-07-02, עמ' 372–378 doi: 10.1080/10400419.2016.1195616 תואר ראשון חד חוגי בפסיכולוגיה | הבינתחומי הרצליה, באתר www.idc.ac.il (באנגלית) FORE הכשרת מנהלים באוניברסיטת רייכמן » תכנית CREATIVITY IN ACTION איך להצליח בשישה שיעורים, באתר mako משפחה מאושרת בשישה שיעורים | mako תוכניות, באתר mako צביקה ואייל עושים בית ספר, באתר חדשות 13, 31 באוגוסט 2017 המערכת עם מיקי חיימוביץ', עונה 4, פרק 12: מקצועות נעלמים, באתר חדשות 13, 20 באפריל 2017 המערכת עם מיקי חיימוביץ', עונה 4, פרק 13: מחשב חינוך מחדש, באתר חדשות 13, 27 באפריל 2017 מהפכת שיעורי הבית | סרטו של ד"ר אייל דורון, באתר חדשות 13, 3 בספטמבר 2018 ליל המדענים 2018 - ניסוי האושר הגדול של ישראל